PUBLICACIÓ DE L'EXTRACTE CONVOCATÒRIA DE SUBVENCIONS DESTINADES A LA PUBLICACIÓ DE PREMSA ESCRITA EN FORMAT PAPER I DIGITAL DE L'ÀMBIT DE LA PART FORANA DE MALLORCA, ANY 2026 I D'AUTORITZACIÓ DE LA DESPESA QUE AQUESTA COMPORTA.

Extracte de la Resolució del conseller executiu d'Hisenda, Innovació i Funció Pública, de data 10 de juliol de 2026, relativa a la convocatòria de subvencions destinades a la publicació de premsa escrita en format paper i digital de l'àmbit de la part forana de Mallorca, any 2026

1. Bases reguladores

Constitueix les bases generals d’aquesta convocatòria l’Ordenança general de subvencions del Consell de Mallorca, en tot allò que no contradigui el Decret legislatiu2/2005, aprovada per l’Acord del Ple de 23 de desembre de 2016 (BOIB núm. 21, de 18.02.2017), modificada per Acord del Ple de 14 de juny de 2018 (BOIB núm. 96, de 04.08.2018) i serà d’aplicació el Decret legislatiu 2/2005, de 28 de desembre, pel que s’aprova el text refós de la Llei de subvencions (BOIB núm. 196, de 31 de desembre de 2005) 

En tot allò no previst a la present convocatòria ni en la OGS o en  el Decret legislatiu 2/2005, de 28 de desembre, pel que s’aprova el text refós de la Llei de subvencions s’aplicarà la Llei 38/2003, de 17 de novembre, general de subvencions; el Reial decret 887/2006, de 21 de juliol, pel qual s’aprova el Reglament de la Llei 38/2003, de 17 de novembre, general de subvencions; la Llei 39/2015, de l'1 d'octubre, de procediment administratiu comú de les administracions públiques, el Decret de Presidència del Consell de Mallorca de dia 28 de juliol de 2023 pel qual es determina l’organització del Consell de Mallorca i les Bases d’execució del pressupost del Consell de Mallorca de 2026.

2. Objecte i finalitat 

La convocatòria té per objecte regular la concessió de subvencions per donar suport a la continuïtat i millora del funcionament dels mitjans informatius en suport paper o digital locals, optimitzar les seves actuacions tècniques i fomentar la informació de proximitat vinculada a les necessitats dels veïnats i veïnades i del conjunt d’entitats socials de l’àmbit local, potenciant així la participació de la ciutadania en els assumptes públics.

L’objectiu és fomentar i promoure el desenvolupament de projectes de comunicació a l’àmbit municipal o comarcal, garantint la funció social dels mitjans que promouen una informació de proximitat, especialment vinculada a les necessitats de la ciutadania.

La finalitat d’aquesta convocatòria va dirigida a finançar mitjans de comunicació de proximitat vinculats a l’àmbit d’un municipi o varis, en suport paper o digital, amb l’objecte de millorar els seus mitjans de producció, edició i difusió.

3. Àmbit temporal i territorial 

Les actuacions subvencionables s’han d’haver realitzat totalment en el període comprès entre l’1 de juny de 2025 i el 31 de maig de 2026. Les despeses subvencionables s’han d’haver realitzat dins aquest termini.

Les actuacions objecte d'aquesta convocatòria s'han de dur a terme en els municipis de Mallorca i ajustar-se a un àrea geogràfica reduïda, delimitada per un o varis municipis de Mallorca.

4. Beneficiaris

Poden sol·licitar subvencions en el marc d’aquesta convocatòria les persones físiques o jurídiques, amb o sense ànim de lucre (associació, fundació o altres),  entitats sense personalitat jurídica, amb domicili a l’Illa de Mallorca, que tinguin com a activitat, única o entre d’altres, l'edició de premsa escrita, en paper o digital, local.

Els sol·licitants han de reunir els requisits següents: 

a) En el cas de persones jurídiques, estar legalment constituïdes i inscrites en el registre corresponent abans de la data de la sol·licitud de la subvenció.
b) En el cas d’entitats sense personalitat jurídica com puguin ser les agrupacions de persones físiques o jurídiques privades, les comunitats de béns o qualsevol altre tipus d’unitat econòmica o patrimoni separat que es trobin en la situació que motiva la concessió de la subvenció, cada membre de l’agrupació tindrà igualment la consideració de beneficiari. No obstant això, s’ha de nomenar un representant amb poders bastants per complir les obligacions que, com a beneficiari, corresponen a l’agrupació.   
c) Tenir per objecte principal en els seus estatuts la realització de publicacions escrites o digitals d’informació de proximitat.
d) Disposar de seu o delegació permanent i activa a l'illa de Mallorca.
e) Tenir la consideració de mitjà de comunicació local o comarcal. A efectes d’aquesta convocatòria, tenen la consideració de mitjans de comunicació locals les publicacions i suports que per les seves característiques de distribució s’ajustin a un àrea geogràfica reduïda, delimitada per un o varis municipis de Mallorca i el contingut de la qual inclogui preferentment el tractament de temes i noticies d’especial repercussió en els municipis que representen.
f) Tenir número de dipòsit legal de publicació en el cas de publicacions en paper.
g) No incórrer en cap de les prohibicions per ser beneficiari que estableixen l’art. 10 del decret legislatiu 2/2005, de 28 de desembre, pel qual s’aprova el text refós de la Llei de subvencions, i l'art. 8 de l'Ordenança general de subvencions. 
h) Estar al corrent en el compliment de les obligacions tributàries, tant estatals com autonòmiques, locals, i amb la Seguretat Social. 

No poden obtenir la condició de persones beneficiàries les entitats en les quals s’esdevingui alguna de les circumstàncies següents: 

a) Les entitats en les quals concorre alguna de les prohibicions establertes en l’article 8 de l’Ordenança general de subvencions del Consell de Mallorca i en l’article 10 Decret legislatiu 2/2005, de 28 de desembre. 
b) Entitats que d’acord amb els seus estatuts, adoptin la denominació de federació, confederació o coordinadora o, en tot cas, es tracti d’una unió d’associacions (article 3 de la Llei orgànica 1/2002, de 22 de març, reguladora del dret d’associació). 
c) Fundacions que, d’acord amb l’escriptura de constitució, tinguin com a fundadores persones jurídiques de naturalesa pública.
d) Les publicacions en les quals no s’expressi de manera clara la connexió existent entre el contingut i l’objecte i finalitats de la convocatòria. 

5. Pressupost de la convocatòria

Es destina la quantitat de cinquanta mil euros (50.000,00 euros) a les subvencions objecte d’aquesta convocatòria, amb càrrec a l’aplicació pressupostària 10.92500.48901 del pressupost de despeses del Consell de Mallorca per a l’any 2026. 

6. Sol·licituds

Forma i lloc de presentació

-Les sol·licituds s’han de formalitzar mitjançant les instàncies i els annexos que facilita el Consell de Mallorca, que poden descarregar-se des de la Seu electrònica del Consell de Mallorca, a través de l’adreça d’internet https://seu.conselldemallorca.net i han de contenir les dades necessàries per identificar correctament l’entitat i a la persona que la presenta.

Els beneficiaris persones jurídiques, obligades a relacionar-se electrònicament amb l’administració, han de presentar les sol·licituds exclusivament per via telemàtica i s’han de dirigir a la Direcció Insular de Comunicació del Departament d’Hisenda, Innovació i Funció Pública a través del registre electrònic del Consell de Mallorca, accessible des de la seu electrònica (https://seu.conselldemallorca.net).

Per tal d’obtenir informació per a la tramitació de les subvencions es pot contactar amb el Servei de Comunicació al correu premsa@conselldemallorca.net

Quant a la presentació electrònica de les sol·licituds cal tenir en compte:

Tant la sol·licitud (instància) com els annexos s’han de signar electrònicament mitjançant el certificat de representant de persona jurídica corresponent.

En el procés de presentació electrònica de la sol·licitud, en l’apartat corresponent a l’acceptació de condicions, la conformitat amb la clàusula d’oposició a l’autorització de consulta de dades tributàries a l’AEAT i Seguretat Social per part del Consell de Mallorca, implicarà que el beneficiari s’ha de fer càrrec de l’aportació d’aquests certificats.

Les persones no obligades a relacionar-se electrònicament amb l’administració poden presentar les instàncies als llocs establerts en l’article 16.4 de la Llei 39/12015, d’1 d’octubre, del procediment administratiu comú de les administracions públiques. 

-Termini per a la presentació:

El termini de presentació de sol·licituds és de 15 dies hàbils comptadors a partir de l’endemà de la publicació de l’extracte d’aquesta convocatòria en el Butlletí Oficial de les Illes Balears. Si el darrer dia és inhàbil s’entén prorrogat fins al primer dia hàbil següent.

Les sol·licituds presentades fora d’aquest termini no s’admetran en aquesta convocatòria.

La documentació que s'ha de presentar per sol·licitar la subvenció es relaciona en el punt 4.3 de la convocatòria.

7. Altres dades

El text complet de la convocatòria i els annexes es poden descarregar a la Seu Electrònica del Consell de Mallorca 
(https://seu.conselldemallorca.net)


Palma, a la data de la signatura electrònica

El conseller executiu d’Hisenda, Innovació i Funció Pública
Rafael Ángel Bosch Sans

